আট বছর আগের কথা মনে করে এখন আর লজ্জা পান না সচিন ভরদ্বাজ। সেই সময় প্রায় দু বছর দেয়াশলাই বাক্সের মতো ঘরে থাকতেন, সেটাই ছিল অফিস। ব্যাঙ্গালুরু থেকে বাবা মা-কে এসে কদিন পুনেতে থাকতে বলবেন, তাও লজ্জা করত সচিনের। এটা সেই সময়ের কথা যখন, নিজের ফুড-ডেলিভারি স্টার্টআপ সবে শহরে এক আধটু নাম ছড়াতে শুরু করেছে। টাকার অভাব প্রতিদিনের অভ্যেসে দাঁড়িয়ে গিয়েছিল। যত পুরস্কার পেয়েছিলেন একে একে সব বিক্রি করে দেন। বাড়ির ভাড়া দিতে শেষ পর্যন্ত নিজের হিরো হোন্ডা স্প্লেন্ডারও মাত্র ১৩ হাজার টাকায় বেচে দেন...সেই দিনগুলিই যেন শিক্ষা দিয়েছিল সচিনকে। স্প্লেন্ডার বেচে ভাড়া দেওয়ার দিন আর নেই। সচিন এখন বিএমডব্লিউর মালিক। এক মাসের শিশুপুত্রের গর্বিত বাবা। এবার পা বাড়াচ্ছেন নতুন ভেঞ্চার স্মিঙ্কের দিকে।